На основу Решења о банкротству стечајног дужника „Нефа намештај“ доо у стечају бр. 2.Ст 212/2019 од

03.01.2020.године, а у складу са члановима 132 и 133 Закона о стечају (Службени гласник РС бр.104/2009, 83/2014,113/2017,44/18) и Националним стандардом број 5- Национални стандард о начину и поступку уновчења имовине стечајног дужника(Службени гласник РС 13/2010 и.62/2018), стечајни управник стечајног дужника

 **„НЕФА НАМЕШТАЈ“ доо у стечају**

 **Београд, ул.М.Миланковића бр.23**

 **О Г Л А Ш А В А**

**другу продају покретне имовине јавним надметањем**

**Предмет продаје је покретна имовина:**

|  |  |  |  |
| --- | --- | --- | --- |
| **Ред.бр.** |  **О п и с и м о в и н е** | **Почетна цена** | **Износ депозита** |
|  **1.****2.** | **Имовинска целина бр.1 – тапацирани и дрвени**  **намештај (угаоне гарнитуре, фотеље, троседи,**  **Регали и др.) - комада 70.****Имовинска целина бр.3 – Намештај и опрема из****Продајних салона (тапацирани, плочасти намештај,****Душеци, комоде, регали, IT опрема)** | **552.000,00****2.381.858,00** | **552.000,00****2.381.858,00** |

Право учешћа у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од:

**За имовинску целину бр.1 - 30.000,00 динара + ПДВ;**

**За имовинску целину бр.3 - 50.000,00 динaрa + ПДВ.**

Профактура се може преузети сваког радног дана до 15.06.2020.године у периоду од 09 – 14,00 часова у просторијама стечајног управника у улици Суседградска бр.2/7 , Београд.

1. Уплатe депозита за појединачну имовинску целину на текући рачун „Нефа намештај“доо у стечају бр.**340-11024895-14** код „ Erste bank „ АД Нови Сад најкасније 3 радна дана пре одржавања продаје (рок за уплату депозита је 18.06.2020.године).
2. Потпишу изјаве о губитку права на враћање депозита. Изјаве чине саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10-14 часова, а најкасније до 15.06.2020.године(уз претходну најаву стечајном управнику).

Након уплате депозита, а најкасније до 22.06.2020.године,до 10,50 часова потенцијални купци, морају предати стечајном управнику попуњени образац пријаве за учешће, с доказом о уплати депозита, као и потписане изјаве о губитку права на повраћај депозита, извод из регистра АПР или друге регистрације и ОП образац (ако се као потенцијални купац пријављује правно лице), овлашћење за заступање, уколико јавном надметању нe присуствује купац лично (за физичка лица) или законски заступник (за правна лица).

**Јавно надметање ће се одржати дана 22.06.2020.године у 11,00** у Београду на адреси ул. Немањина бр.4, спрат 6, канцеларија 604 .

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно од 9,00 до 10,50 часова.

Стечајни управник спроводи јавно надметање тако што :

* Региструје лица која имају право учешћа у јавном надметању (имају овлашћења или су лично присутна),
* Отвара јавно надметање упознајући учеснике са правилима надметања,
* Оглашава имовину која се нуди на продају и оглашава почетну цену,
* Позива учеснике да прихвате почетну цену и сваку наредну цену према унапред предвиђеном увећању цене при чему такво увећење не може бити веће од 5% процењене вредности предмета

продаје,

* Одржава ред на јавном надметању,
* Проглашава купца,
* Потписује записник

Купопродајни уговор се потписује у року од 3 радна дана од дана одржавања јавног надметања, односно након стицања потребих услова у складу са Законом о стечају и националним стадардом бр.5. Проглашени купац је дужан да уплати преостали износ купопродајне цене изнад уплаћеног депозита у року од 8 дана од дана потписивања купопродајног уговора.

Свако лице које је стекло право на учешће у складу са условима прописаним овим огласом,губи право на повраћај депозита у складу са Изјавом о губитку права на враћање депозита.

Ако проглашени купац не потпише записник о јавном надметању или не потпише купопродајни уговор, или не уплати купопродајну цену у прописаним роковима и на приописан начин, као и у свим другим случајевима предвиђеним Изјавом о губитку права на повраћај депозита, губи право на повраћај депозита, а за купца се проглашава други најбољи понуђач.Други најбољи понуђач има иста права и обавезе као проглашени купац, а са њим се купопродајни уговор потписује у року од 3 радна дана од пријема обавештења којим се други најбољи понуђач проглашава за купца.

Позивају се чланови Одбора поверилаца да присуствују јавном надметању.

Стечајни управник враћа депозит свим учесницима јавног надметања осим проглашеном купцу и другом најбољем понуђачу у року од 8 дана од дана завршетка јавног надметања.

Порези и трошкови, који произилазе из закљученог уговора, се додају на постигнуту купопродајну цену и падају на терет купца.

У случају да за купца буде проглажено лице које подлеже обавези подношења пријаве конкуренције, сходно одредбама Закона о заштити конкуренције (Сл.гласник РС бр.51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу, депозит ће бити задржан до доношења одлуке Комисије за заштиту конкуренције. Другом најбољем понуђачу депозит ће бити задржан до доношења одлуке Комисије за заштиту конкуренције по поднетој пријави купца.

**Особа за контакт: Стечајни управник Емилија Крстић, тел.063-472-754. e-mail: emily.krstic@gmail.com**